V súlade s § 57 ods. 2 a 3, § 59 a § 60 zákona č. 180/2014 Z.z. o podmienkach výkonu volebného práva a o zmene a doplnení niektorých zákonov

§ 57 – **Spôsob voľby**

(1) Volič môže voliť na území Slovenskej republiky

a) vo volebnom okrsku, v ktorého zozname voličov je zapísaný, alebo

b) v ktoromkoľvek volebnom okrsku na základe hlasovacieho preukazu.

(2) volič môže voliť mimo územia Slovenskej republiky poštou

(3) Poštou môže voliť

a) volič, ktorý nemá zapísaný trvalý pobyt na území Slovenskej republiky a ktorý bol na základe žiadosti zapísaný do osobitného zoznamu voličov,

b) volič, ktorý má trvalý pobyt na území Slovenskej republiky, v čase volieb sa zdržiava mimo jej územia a ktorý bol na základe žiadosti zapísaný do osobitného zoznamu voličov.

§ 59- **Žiadosť o voľbu poštou doručená elektronicky**

1. Volič, ktorý nemá trvalý pobyt na území Slovenskej republiky, a volič, ktorý má trvalý pobyt na území Slovenskej republiky a v čase volieb sa zdržiava mimo jej územia, môže požiadať o voľbu poštou elektronicky prostredníctvom služieb informačného systému pre voľbu poštou alebo prostredníctvom ústredného portálu verejnej správy.
2. Na odoslanie žiadosti o voľbu poštou je potrebné úspešné overenie totožnosti voliča. Totožnosť voliča sa overuje

a)úspešnou autentifikáciou alebo

b)uvedením rodného čísla a čísla občianskeho preukazu, alebo rodného čísla a čísla cestovného dokladu vydaného Slovenskou republikou.

(3) Ministerstvo vnútra overuje totožnosť voliča podľa odseku 2 písm. b) na účely získania údajov v rozsahu [*§ 11a ods. 4 písm. a) až c)*](https://www.slov-lex.sk/pravne-predpisy/SK/ZZ/2014/180/20230604#paragraf-11a.odsek-4.pismeno-a) z informačného systému registra fyzických osôb, informačného systému evidencie občianskych preukazov a informačného systému centrálnej evidencie cestovných dokladov.

(4) Volič v žiadosti o voľbu poštou uvedie aj adresu miesta pobytu v cudzine, na ktorú žiada zaslať materiály na hlasovanie podľa odseku 7, a e-mailovú adresu. Volič odošle žiadosť o voľbu poštou najneskôr 52 dní predo dňom konania volieb

1. Po odoslaní žiadosti o voľbu poštou bude voličovi na e-mailovú adresu, ktorú uviedol v žiadosti o voľbu poštou, odoslaná výzva na overenie tejto e-mailovej adresy. Volič musí vykonať overenie e-mailovej adresy do jednej hodiny od odoslania výzvy.

(6) Volič sa do osobitného zoznamu voličov zapíše, ak odoslal v lehote podľa odseku 4 úplnú žiadosť o voľbu poštou a ak overil e-mailovú adresu v lehote podľa odseku 5. O zapísaní do osobitného zoznamu voličov a o stave vybavenia žiadosti o voľbu poštou sa voličovi zasiela notifikácia na overenú e-mailovú adresu a do elektronickej schránky.

(7) Ministerstvo vnútra zasiela najneskôr 40 dní predo dňom konania volieb voličovi, ktorý požiadal o voľbu poštou elektronicky, na adresu miesta pobytu v cudzine

a) obálku na hlasovanie,

b) návratnú obálku,

c) poučenie o spôsobe hlasovania.

(8) Volič vytlačí hlasovací lístok pre voľbu poštou uverejnený na webovom sídle ministerstva vnútra, ktorý použije na hlasovanie. Ak sú údaje o kandidátoch uvedené na viacerých stranách, volič vytlačí všetky strany hlasovacieho lístka pre voľbu poštou.

**§ 60 - Žiadosť o voľbu poštou doručená v listinnej podobe**

(1) Volič, ktorý nemá trvalý pobyt na území Slovenskej republiky, a volič, ktorý má trvalý pobyt na území Slovenskej republiky a v čase volieb sa zdržiava mimo jej územia, môže požiadať o voľbu poštou v listinnej podobe. Žiadosť o voľbu poštou musí byť doručená ministerstvu vnútra najneskôr 52 dní predo dňom konania volieb. Na žiadosť, ktorá neobsahuje údaje podľa odseku 2, prílohu podľa odseku 3 a na žiadosť doručenú po ustanovenej lehote sa neprihliada.

(2) Žiadosť o voľbu poštou musí obsahovať

a) meno a priezvisko,

b) rodné číslo,

c) adresu miesta pobytu v cudzine.

(3) Volič k žiadosti o voľbu poštou pripája fotokópiu občianskeho preukazu alebo fotokópiu časti cestovného dokladu Slovenskej republiky s osobnými údajmi v rozsahu meno, priezvisko, rodné číslo a číslo občianskeho preukazu alebo číslo cestovného dokladu; ostatné osobné údaje volič anonymizuje začiernením.

(4) Ministerstvo vnútra zasiela najneskôr 40 dní predo dňom konania volieb voličovi, ktorý požiadal o voľbu poštou v listinnej podobe, na adresu miesta pobytu v cudzine

a) obálku na hlasovanie,

b) hlasovacie lístky pre voľbu poštou podľa [*§ 60a ods. 1*](https://www.slov-lex.sk/pravne-predpisy/SK/ZZ/2014/180/20230604#paragraf-60a.odsek-1) prvej vety,

c) návratnú obálku,

d) poučenie o spôsobe hlasovania.

(5) Ak volič nesprávne upravil hlasovací lístok pre voľbu poštou, ktorý mu bol zaslaný, môže na hlasovanie použiť hlasovací lístok pre voľbu poštou uverejnený na webovom sídle ministerstva vnútra, ktorý vytlačí. Ak sú údaje o kandidátoch uvedené na viacerých stranách, volič vytlačí všetky strany hlasovacieho lístka pre voľbu poštou.

(Žiadosť – príloha)

**Žiadosť vyplňte veľkými písmenami.**

**Žiadosť o voľbu poštou**

**pre voľby do Národnej rady Slovenskej republiky v roku 2023**

Ministerstvo vnútra Slovenskej republiky

odbor volieb, referenda a politických strán

Drieňová 22

826 86 Bratislava 29

# SLOVAK REPUBLIC

Podľa § 60 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov, žiadam o voľbu poštou pre voľby do Národnej rady Slovenskej republiky v roku 2023.

|  |  |
| --- | --- |
| Meno: |  |
| Priezvisko: |  |
| Rodné číslo: |  |

Hlasovacie lístky pre voľbu poštou a obálky žiadam zaslať na adresu miesta pobytu v cudzine:

|  |  |
| --- | --- |
| Ulica: |  |
| Číslo domu: |  |
| Obec: |  |
| PSČ: |  |
| Štát: |  |

Príloha: [[1]](#footnote-1)\*)

- fotokópia občianskeho preukazu

- fotokópia časti cestovného dokladu Slovenskej republiky s osobnými údajmi voliča.

|  |  |  |  |  |  |
| --- | --- | --- | --- | --- | --- |
| V |  | |  |  | |
| Dátum: | |  | Podpis: |  |

1. \*) Nehodiace sa prečiarknite [↑](#footnote-ref-1)